พระราชกฤษฎีกาพระราชกฤษฎีกาแบ่งส่วนราชการและกำหนดหน้าที่ของส่วนราชการกรมราชองครักษ์กระทรวงกลาโหมพ.ศ. ๒๕๕๒[๑] ภูมิพลอดุลยเดช ป.ร.ให้ไว้ ณ วันที่ ๒๗ มีนาคมพ.ศ. ๒๕๕๒เป็นปีที่ ๖๔ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้า ฯ ให้ประกาศว่าโดยที่เป็นการสมควรแบ่งส่วนราชการและกำหนดหน้าที่ของส่วนราชการกรมราชองครักษ์กระทรวงกลาโหมอาศัยอำนาจตามความในมาตรา๑๘๗ ของรัฐธรรมนูญแห่งราชอาณาจักรไทย และมาตรา ๒๓ วรรคหนึ่งแห่งพระราชบัญญัติจัดระเบียบราชการกระทรวงกลาโหม พ.ศ. ๒๕๕๑ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาแบ่งส่วนราชการและกำหนดหน้าที่ของส่วนราชการกรมราชองครักษ์กระทรวงกลาโหม พ.ศ. ๒๕๕๒มาตรา ๒พระราชกฤษฎีกานี้ให้ใช้บังคับตั้งแต่วันที่ ๑ เมษายน พ.ศ. ๒๕๕๒ เป็นต้นไปมาตรา ๓ให้แบ่งส่วนราชการกรมราชองครักษ์ กระทรวงกลาโหม ดังต่อไปนี้(๑)สำนักงานราชองครักษ์ประจำ(๒)สำนักงานรักษาความปลอดภัย(๓)สำนักนโยบายและแผน(๔)สำนักยุทธบริการ(๕)[๒] สำนักงานกิจการพิเศษมาตรา ๔สำนักงานราชองครักษ์ประจำ มีหน้าที่เกี่ยวกับการถวายความปลอดภัยการถวายพระเกียรติ และการปฏิบัติการทั้งปวงในส่วนพระองค์ให้ต้องตามพระราชประสงค์และตามพระราชประเพณีมีผู้อำนวยการสำนักงานราชองครักษ์ประจำเป็นผู้บังคับบัญชารับผิดชอบมาตรา ๕สำนักงานรักษาความปลอดภัย มีหน้าที่วางแผน อำนวยการ ประสานงาน และปฏิบัติการระวัง ป้องกัน ในการรักษาความปลอดภัยสำหรับองค์พระมหากษัตริย์ พระราชินีพระรัชทายาท ผู้สำเร็จราชการแทนพระองค์ พระบรมวงศานุวงศ์ ผู้แทนพระองค์และพระราชอาคันตุกะมีผู้อำนวยการสำนักงานรักษาความปลอดภัยเป็นผู้บังคับบัญชารับผิดชอบมาตรา ๖สำนักนโยบายและแผน มีหน้าที่พิจารณาเสนอความเห็น วางแผน อำนวยการ ประสานงานและดำเนินการเกี่ยวกับการรักษาความปลอดภัย การธุรการ การกำลังพล การข่าวการยุทธการ การฝึกและศึกษา การสื่อสารและสารสนเทศและการงบประมาณในการสนับสนุนการรักษาความปลอดภัยสำหรับองค์พระมหากษัตริย์ พระราชินีพระรัชทายาท ผู้สำเร็จราชการแทนพระองค์ พระบรมวงศานุวงศ์ ผู้แทนพระองค์และพระราชอาคันตุกะ และการคุ้มครองพยานในคดีอาญามีผู้อำนวยการสำนักนโยบายและแผนเป็นผู้บังคับบัญชารับผิดชอบมาตรา ๗สำนักยุทธบริการ มีหน้าที่พิจารณาเสนอความเห็น วางแผน อำนวยการประสานงานและดำเนินการเกี่ยวกับการส่งกำลังบำรุง การสรรพาวุธ การบริการ การขนส่งการโยธาธิการ การสวัสดิการ การกีฬา การเงินและการบัญชีในการสนับสนุนการรักษาความปลอดภัยสำหรับองค์พระมหากษัตริย์ พระราชินี พระรัชทายาทผู้สำเร็จราชการแทนพระองค์ พระบรมวงศานุวงศ์ ผู้แทนพระองค์ และพระราชอาคันตุกะมีผู้อำนวยการสำนักยุทธบริการเป็นผู้บังคับบัญชารับผิดชอบ มาตรา ๗/๑[๓] สำนักงานกิจการพิเศษ มีหน้าที่วางแผน อำนวยการประสานงานและปฏิบัติการเกี่ยวกับงานกิจการพิเศษตามพระราชกระแสหรือพระราชประสงค์เพื่อสนับสนุนในการรักษาความปลอดภัยสำหรับองค์พระมหากษัตริย์พระราชินี พระรัชทายาท ผู้สำเร็จราชการแทนพระองค์ พระบรมวงศานุวงศ์ ผู้แทนพระองค์ และพระราชอาคันตุกะมีผู้อำนวยการสำนักงานกิจการพิเศษเป็นผู้บังคับบัญชารับผิดชอบมาตรา ๘ให้รัฐมนตรีว่าการกระทรวงกลาโหมรักษาการตามพระราชกฤษฎีกานี้ผู้รับสนองพระบรมราชโองการอภิสิทธิ์ เวชชาชีวะนายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือโดยที่เป็นการสมควรแบ่งส่วนราชการและกำหนดหน้าที่ของส่วนราชการกรมราชองครักษ์กระทรวงกลาโหม ให้เหมาะสมกับสภาพของงานและสอดคล้องกับพระราชบัญญัติจัดระเบียบราชการกระทรวงกลาโหมพ.ศ. ๒๕๕๑จึงจำเป็นต้องตราพระราชกฤษฎีกานี้พระราชกฤษฎีกาแบ่งส่วนราชการและกำหนดหน้าที่ของส่วนราชการกรมราชองครักษ์กระทรวงกลาโหม (ฉบับที่ ๒) พ.ศ. ๒๕๕๕[๔]หมายเหตุ:- เหตุผลในการประกาศใช้พระราชกฤษฎีกาฉบับนี้ คือ โดยที่เป็นการสมควรจัดตั้งสำนักงานกิจการพิเศษเป็นส่วนราชการขึ้นตรงต่อกรมราชองครักษ์กระทรวงกลาโหมเพื่อให้รองรับกับภารกิจของกรมราชองครักษ์ที่เพิ่มมากขึ้นตามพระราชกระแสหรือพระราชประสงค์อันเป็นการสนับสนุนในการรักษาความปลอดภัยสำหรับองค์พระมหากษัตริย์ พระราชินีพระรัชทายาท ผู้สำเร็จราชการแทนพระองค์ พระบรมวงศานุวงศ์ ผู้แทนพระองค์และพระราชอาคันตุกะจึงจำเป็นต้องตราพระราชกฤษฎีกานี้ชาญ/ผู้จัดทำ๒๘ พฤศจิกายน ๒๕๕๕[๑] ราชกิจจานุเบกษาเล่ม ๑๒๖/ตอนที่ ๑๙ ก/หน้า ๗/๓๐ มีนาคม ๒๕๕๒ [๒] มาตรา ๓ (๒)เพิ่มโดยพระราชกฤษฎีกาแบ่งส่วนราชการและกำหนดหน้าที่ของส่วนราชการกรมราชองครักษ์ กระทรวงกลาโหม(ฉบับที่ ๒) พ.ศ. ๒๕๕๕ [๓]มาตรา๗/๑เพิ่มโดยพระราชกฤษฎีกาแบ่งส่วนราชการและกำหนดหน้าที่ของส่วนราชการกรมราชองครักษ์ กระทรวงกลาโหม(ฉบับที่ ๒) พ.ศ. ๒๕๕๕ [๔]ราชกิจจานุเบกษาเล่ม ๑๒๙/ตอนที่ ๑๐๖ ก/หน้า ๔/๑๔ พฤศจิกายน ๒๕๕๕